**ZMLUVA O PRIPOJENÍ ZARIADENIA UŽÍVATEĽA SÚSTAVY DO MIESTNEJ DISTRIBUČNEJ SÚSTAVY NA EXISTUJÚCOM ODBERNOM MIESTE**

(ďalej len „**Zmluva**”)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

uzatvorená medzi zmluvnými stranami:

|  |
| --- |
| **Prevádzkovateľ miestnej distribučnej sústavy:**  |
| Obchodné meno:  | FORTISCHEM a. s.  |
| Sídlo:  | M. R. Štefánika 1, 972 71 Nováky |
| Zapísaný:  | V Obchodnom registri Okresného súdu Trenčín, oddiel: Sa, vložka č.: 10623/R |
| IČO:  | 46 693 874 |
| DIČ:  | 2023528254 |
| IČ DPH:  | SK7120001768 |
| Zastúpený:  | Mgr. Jan Křička, predseda predstavenstva |
|  | Ing. Andrej Nociar, člen predstavenstva |
| Bankové spojenie: | Československá obchodná banka, a. s. |
| IBAN:  | SK41 7500 0000 0001 2510 2633 |
| Číslo povolenia: | 2013E 0588 - 1. zmena |

(ďalej len „**PMDS**“)

a

|  |
| --- |
| **Užívateľ miestnej distribučnej sústavy:**  |
| Obchodné meno:  |   |
| Sídlo:  |   |
| Zapísaný:  |   |
| IČO:  |   |
| DIČ:  |   |
| IČ DPH:  |   |
| Zastúpený:  |   |
| Bankové spojenie: |  |
| IBAN:  |   |

(ďalej len „**Užívateľ**“)

#  I. Špecifikácia odberného miesta

|  |
| --- |
| Adresa odberného miesta:  |
| EIC kód:  |  |
| Maximálna rezervovaná kapacita [kW]: |  |
| Maximálna rezervovaná kapacita: [A]: | [ ] x [ ] |
| Spôsob merania elektriny:  |  |
| Špecifikácia miesta pripojenia:  |  |
| Napäťová hladina odovzdávacieho miesta:  |  |

# II. Predmet Zmluvy

2.1. Táto Zmluva sa uzatvára z dôvodu umožnenia pripojenia odberného elektrického zariadenia Užívateľa do miestnej distribučnej sústavy FORTISCHEM (ďalej len „**MDS**“), zabezpečenia dohodnutej kapacity vo výške maximálnej rezervovanej kapacity (ďalej len „**MRK**“) uvedenej v čl. I Zmluvy a:

- zmeny užívateľa sústavy na existujúcom odbernom mieste špecifikovanom v čl. I. Zmluvy,

- aktualizácie zmluvných údajov.

2.2. PMDS sa zaväzuje v prípade splnenia podmienok dohodnutých v tejto Zmluve umožniť pripojenie odberného elektrického zariadenia Užívateľa do MDS, zabezpečiť dohodnutú kapacitu vo výške MRK uvedenej v čl. I Zmluvy a:

- umožniť zmenu Užívateľa na existujúcom odbernom mieste špecifikovanom v čl. I Zmluvy,

- aktualizovať zmluvné údaje.

2.3. Užívateľ sa zaväzuje dodržiavať všetky svoje povinnosti vyplývajúce mu zo Zmluvy, a príslušných právnych predpisov a neprekračovať MRK dohodnutú v čl. I. Zmluvy.

# III. Cena za pripojenie

3.1. Nakoľko odberné miesto uvedené v čl. I. Zmluvy je v čase uzatvorenia tejto Zmluvy už pripojené do MDS, pričom nedochádza k takej zmene na odbernom mieste, ktorá by zakladala Užívateľovi povinnosť uhradiť PMDS cenu za pripojenie, Užívateľovi sa cena za pripojenie v súvislosti s uzatvorením tejto Zmluvy neúčtuje.

# IV. Neoprávnený odber

4.1. Zmluvné strany berú na vedomie, že neoprávneným odberom elektriny je odber elektriny bez uzavretej zmluvy o pripojení do MDS alebo v rozpore s touto Zmluvou. Pri neoprávnenom odbere elektriny je ten, kto elektrinu odoberal, povinný uhradiť skutočne vzniknutú škodu. Ak nemožno vyčísliť skutočne vzniknutú škodu na základe objektívnych a spoľahlivých podkladov, použije sa spôsob výpočtu škody spôsobenej neoprávneným odberom elektriny ustanovený príslušným všeobecne záväzným právnym predpisom.

# V. Podmienky pripojenia

5.1. Pripojenie k MDS sa uskutočňuje v súlade s touto Zmluvou, s platným Prevádzkovým poriadkom PMDS (ďalej len „**PP**“), Technickými podmienkami PMDS (ďalej „**TP**“) a v súlade s platnými všeobecne záväznými právnymi predpismi, s ktorými sa zmluvné strany riadne oboznámili. PP a TP sú k dispozícii na webovom sídle PMDS www.fortischem.sk.

5.2. PMDS poskytne Užívateľovi plnenie podľa článku II. tejto Zmluvy len po splnení všetkých povinností Užívateľa uvedených v Zmluve, PP a TP.

5.3. Užívateľ svojím podpisom Zmluvy potvrdzuje, že je vlastníkom nehnuteľnosti, respektíve disponuje súhlasmi s nakladaním s nehnuteľnosťou od vlastníkov, ktorí majú v súhrne nadpolovičný vlastnícky podiel k nehnuteľnosti, v ktorej sa nachádza odberné miesto špecifikované v čl. I. Zmluvy. Užívateľ prehlasuje, že pre účely tejto Zmluvy je v zmysle platnej legislatívy oprávnený s uvedenou nehnuteľnosťou nakladať, čo je na požiadanie PMDS povinný preukázať.

# VI. Termín realizácie pripojenia

6.1. PMDS umožní pripojenie Užívateľa spôsobom podľa čl. II Zmluvy po splnení podmienok tejto Zmluvy, PP, a TP.

6.2. Odberné miesto uvedené v čl. I. Zmluvy, je ku dňu nadobudnutia platnosti a účinnosti tejto Zmluvy pripojené do MDS.

# VII. Platnosť Zmluvy a ukončenie Zmluvy

7.1. Zmluva bola vypracovaná na základe žiadosti Užívateľa a na základe ním dodaných podkladov potrebných pre vypracovanie Zmluvy a uzatvára sa na dobu neurčitú. Užívateľ s podmienkami uvedenými v Zmluve uzatvorením Zmluvy súhlasil.

**Zmluvu možno ukončiť:**

a) písomnou dohodou zmluvných strán,

b) spôsobmi ustanovenými v PP a v platných právnych predpisoch,

c) odstúpením Užívateľa od Zmluvy v prípade podstatného porušenia tejto Zmluvy zo strany PMDS. Podstatným porušením tejto Zmluvy zo strany PMDS je opakované nesplnenie povinností podľa tejto Zmluvy a PP zo strany PMDS a to ani v dodatočnej lehote nie kratšej ako 30 dní poskytnutej Užívateľom na základe písomnej výzvy doručenej PMDS. Odstúpenie nadobúda účinnosť dňom jeho písomného doručenia PMDS.

d) odstúpením PMDS od Zmluvy, ak Užívateľ poruší povinnosť ustanovenú v Zmluve, alebo v PP a k náprave nedôjde ani na základe písomného upozornenia zo strany PMDS.

e) odstúpením PMDS od Zmluvy aj bez predchádzajúceho písomného upozornenia a to v prípadoch podstatného porušenia Zmluvy alebo PP.

f) výpoveďou zo strany PMDS, ak Užívateľ nezačal pridelenú MRK ani po uplynutí 12 mesiacov od pripojenia odberného elektrického zariadenia využívať, čo viedlo k jej zníženiu zo strany PMDS, a ani po znížení MRK Užívateľ nezačal ani túto zníženú hodnotu MRK do 12 mesiacov od jej zníženia využívať. Dĺžka výpovednej lehoty je v takomto prípade jeden mesiac a začína plynúť prvým dňom mesiaca nasledujúceho po mesiaci, v ktorom bola výpoveď Užívateľovi doručená a uplynie posledným dňom príslušného mesiaca.

7.2. Zmluva taktiež zaniká uzatvorením novej zmluvy o pripojení medzi zmluvnými stranami pre odberné miesto špecifikované v čl. I. Zmluvy, ktorá túto Zmluvu nahrádza. V takomto prípade Zmluva zaniká dňom nadobudnutia účinnosti novej zmluvy o pripojení.

# VIII. Záverečné ustanovenia

8.1. Zmluva je platná a účinná dňom jej podpisu oboma zmluvnými stranami.

8.2. Uzavretím Zmluvy Užívateľ berie na vedomie vznik práv a povinností pre PMDS a Užívateľa, ktoré pre nich vyplývajú z tejto Zmluvy, PP a TP.

8.3. Užívateľ je v zmysle §39 odsek 11 zákona č. 251/2012 Z. z. zákona o energetike a o zmene a doplnení niektorých zákonov povinný umožniť bezodplatne PMDS distribúciu elektriny cez svoje odberné elektrické zariadenie, ktoré je pripojené do MDS zaslučkovaním. Porušenie tejto povinnosti zo strany Užívateľa je podstatným porušením Zmluvy.

8.4. Užívateľ vyhlasuje, že údaje a podklady, ktoré poskytol, sú správne a technický a právny stav odberného miesta umožňuje PMDS pripojenie Užívateľa do MDS. V prípade, že dôjde k zmene údajov týkajúcich sa Užívateľa uvedených v tejto Zmluve, je Užívateľ povinný bezodkladne, najneskôr však do 7 dní od zmeny týchto údajov, oznámiť PMDS takúto zmenu. Nesplnenie tejto povinnosti zo strany Užívateľa môže byť posúdené ako neposkytnutie súčinnosti PMDS ako regulovanému subjektu, nevyhnutnej na dodržanie štandardov kvality v zmysle vyhlášky ÚRSO č. 236/2016 Z. z., ktorou sa ustanovujú štandardy kvality a prenosu elektriny, distribúcie elektriny a dodávky elektriny v prípade, že údaje týkajúce sa Užívateľa uvedené v tejto Zmluve, sú nevyhnutné na zabezpečenie dodržania štandardov kvality zo strany PMDS.

8.5. PMDS je povinný dodržiavať a vyhodnocovať štandardy kvality v zmysle vyhlášky ÚRSO č. 236/2016 Z. z.. Vyhodnotenie štandardov kvality zverejňuje PMDS na svojom webovom sídle www.fortischem.sk.

8.6. ÚRSO rozhoduje spory medzi PMDS a Užívateľom podľa §38 Zákona č. 250/2012 Z. z. o regulácii v sieťových odvetviach (ďalej len „**Zákon o regulácii**“), ak PMDS a Užívateľ nedosiahli dohodu na riešení sporu, ak s tým obaja účastníci sporového konania súhlasia a ak od porušenia povinnosti účastníka sporového konania neuplynul viac ako jeden rok, inak vo veci rozhoduje súd.

8.7. Užívateľ je podľa §37 Zákona o regulácii oprávnený predložiť ÚRSO na alternatívne riešenie spor s PMDS, ak sa ohľadom predmetu sporu uskutočnilo reklamačné konanie a Užívateľ nesúhlasí s výsledkom reklamácie alebo so spôsobom jej vybavenia; možnosť obrátiť sa na súd tým nie je dotknutá. Návrh na alternatívne riešenie sporu je potrebné predložiť najneskôr do 45 dní od doručenia vybavenia reklamácie.

8.8. Zmluva je vyhotovená v dvoch rovnopisoch, z ktorých obe zmluvné strany obdržia po 1 vyhotovení.

8.9. Zmluvné strany sa dohodli, že právny vzťah založený touto Zmluvou sa riadi a spravuje právnym poriadkom Slovenskej republiky. Zmluvné strany sa dohodli, že zmluvný vzťah sa riadi Obchodným zákonníkom, Zákonom o energetike, príslušnými vyhláškami Ministerstva hospodárstva SR, vyhláškami a rozhodnutiami ÚRSO, PP, TP a ostatnými všeobecne záväznými právnymi predpismi.

8.10. Zmluvné strany prehlasujú, že Zmluvu uzatvárajú po jej dôkladnom prečítaní slobodne, na základe vlastnej vôle, vážne a nie v tiesni, alebo nápadne nevýhodných podmienok.

8.11. Táto Zmluva sa môže meniť či doplňovať len písomnými dodatkami podpísanými oprávnenými zástupcami oboch Zmluvných strán.

V Novákoch, dňa \_\_\_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_

**Za PMDS: Za Užívateľa:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mgr. Jan Křička**

predseda predstavenstva

FORTISCHEM a. s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ing. Andrej Nociar**

člen predstavenstva

FORTISCHEM a. s.